पाएं अपने शहर की ताज़ा ख़बरें और फ्री ई-पेपरडाउनलोड करें
लोगो को ऑक्सीजन की कमी न हो इसके लिए हरियाणा के कैबिनेट मंत्री मूलचंद शर्मा ने सोमवार को कृष्णा कालोनी स्थित आर्गन एयर गैसेस और सेक्टर 24 स्थित भागीरथी ऑक्सीजन गैस प्लांट का औचक निरीक्षण किया। उन्होंने अधिकारियों से जिले में सप्लाई की जा रही ऑक्सीजन का ब्यौरा भी लिया।
उन्होंने कहा जिले में अभी 16 टन ऑक्सीजन आ रही है। जबकि जल्द ही 20 टन की सप्लाई और शुरू हो जाएगी। परिवहन मंत्री ने अधिकारियों को सख्त हिदायत देते हुए कहा कि प्रशासन की ओर से यदि कोई लापरवाही की गई तो संबंधित अधिकारी को बख्शा नहीं जाएगा।
फरीदाबाद जिले के लिए जो ऑक्सीजन आ रही है उसे जहां-जहां जितनी जरूरत है पहुंचाया जाए। मंत्री बल्लभगढ़ की एसडीएम अपराजिता द्वारा तैयार की गई ऑक्सीजन नाम से एप लांच की। उन्होंने कहा अब ऑक्सीजन लेने के लिए लोग अपना रजिस्ट्रेशन इस एप के माध्यम से करा टोकन ले सकते हैं। लोगों को घंटेभर लाइन में खड़े होने की जरूरत नहीं पड़ेगी।
परिवहन मंत्री ने सिलेंडर को लेकर ऑक्सीजन भराने आए लोगों से बात कर उनकी समस्याएं जानीं। उन्होंने कहा सभी लोग कोरोना से बचाव नियमों का पालन करते हुए डिस्टेंस से लाइन में मास्क लगाकर खड़े हों ताकि महामारी की चैन को फैलने से रोका जा सके। उन्होंने लोगों को हिम्मत से काम लेने की बात कहते हुए कहा कि सभी को ऑक्सीजन व दवाएं देना सरकार की प्राथमिकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn